**Dråby Vandværk A.M.B.A.**

**Bestyrelsens beretning ved generalforsamling onsdag den 22. marts 2023.**

**Generelt for vandværket og kvalitet af vandet.**

Vi har i 2022 haft en del udfordringer på forskellige områder i vandværket. Ikke mindst p.g.a. de stigende energipriser, men også fordi vores største forbruger af vand er stoppet og vores salg af vand er faldet med ca. 35-40%.

 Bestyrelsen forsøgte i starten af året, at finde en løsning på BNBO (BoringsNære Beskyttelses Områder), som er os pålagt af folketinget gennem den ny lov fra januar 2019. I den nye lov blev det pålagt vandværker med indvindingspladser der grænser op til landbrugsjord og hvor der anvendes sprøjtegift (pesticider), at oprette en sprøjtefri zone på en radius på 50m fra boringen, Vandværket skal i sådanne tilfælde yde erstatning for evt. tab på afgrøder til den berørt landmand. Her i 2023 bliver området udvidet til også at omfatte brugen af kunstgødning (Nitrat) i en afstand radius på 100m.

Vi har forsøgte at få en aftale i stand med vores nabo/landmand om køb af jord for at fremtidssikre vores indvindingsplads, men må erkende, at vi ikke kan blive enige om en købsaftale. Vi er tilbudt økonomiske støtte til opkøb fra Syddjurs Kommune, men sagen ligger nu hos kommunen, hvad der fremadrettet skal ske.

Det har skabt en del bekymring i mange vandværker om det nye fund af et giftstoffet PFAS i naturen. PFAS forekommer i flere tusinde forskellige udgaver i vores dagligdag, men vand fra Dråby Vandværk er PFAS fri. Vores drikkevand i Dråby Vandværk er til forskel fra flere af vores nabovandværker, rent og fri for de mange forskellige forme for giftstoffer som efterhånden er overalt i naturen. Vi henter vores vand i 81 og 84 meters dybde, og det skønnes at være ca. 200 år gammelt.

Mail fra Landinspektør ang. ny udstykning ved Møllemarken bag ved vandværket. Man ønsker at få adgang til en af de nyudstykkede grundene via et stykke af vandværkets jord som skal bruges til privat fællesvej. Vi venter stadig på svar fra landinspektøren/Sydd. Kommune.

Besøg og kontroleftersyn af vandværket fra Grundvandsafd. Syddjurs Kommune, der til daglig har ansvaret i kommunen. Hele vandværket blev gennemgået grundigt og der var kun nogle få anmærkninger om et spindelvæv og nogle græsstrå og andre små bemærkninger, men ikke nogen alvorlige påtaler.

Vi skal i 2023 have fornyet vores indvindingstilladelse for de næste 30 år.

**Driften.**

Vi har haft et år med minimale udgifter til reparationer og eftersyn på vandværket.

Dog havde vi en alarm fra vandværket d. 26 juni kl. 2322. Kompressoren der ilter vandet var stoppet. Kompressoren var brændt af , selv om den var forholdsvis ny -, dårlig kvalitet. Vi har nu også fået styr på luftproblemerne i forsyningspumperne, ved at de stopper helt om natten når der ikke er noget forbrug. Vi måler også selv vandspejlet i boringerne 4 gange om året. Vi lokalisere selv utætheder i ledningsnettet. Vi har dog udfordringer i brunt vand som aflejre sig i vores vandmålere, så de kan være vanskelige at aflæse. Det brune vand eller okkerstøv stammer muligvis fra nedlægning af fiberkabler, hvor jorden bliver rystet igennem, og okkerbelægningerne i de store hovedledninger bliver slået løs.

**Priser for vand**

Bestyrelsen forsøgte allerede sidste år gennem besparelser at forbered vore økonomi på at vores største forbruger stoppede sin produktion. Som tiltag kan nævnes, at vi selv uddeler de kuverter som er i nærområdet for at spare porto, at formand og næstformand indgår som vandværkspassere for at minimere dyre alarmopkald til Vvs. m.m.

Prisen for vand i 2023 er 500 kr. pr. år pr. ejendom i faste afgift, og driftsbidraget er 7,25 kr. pr. m3.

Afgiften på ledningsført vand og grundvandssikring der indbetales til Staten er uændret 6,37 pr m3.

Alle de nævnte satser er med tillæg af moms.

**Udpumpet og solgt vand i året 2022.**

Der blev i året 2022 udpumpet m3 **16.137** vand mod **23.466** m3 vand i året 2021.

Det målte forbrug hos forbrugerne udgør **15.283** m3, således at der er et ledningstab på **854** m3 svarende til i 2022 **5,29** % mod **3,55** % i 2021.

Med disse ord indstiller bestyrelsen beretningen til debat og efterfølgende afstemning.